Diari Oficial de la Generalitat Valenciana


Sumari del DOGV 5133, del 11-11-2005 (2005/12477)

ORDE de 29 de setembre de 2005, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat British School of València, de València.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12078


Data del document
:   29-09-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * València
    * centre d'ensenyament
    * ensenyament privat

ORDE de 29 de setembre de 2005, de la Conselleria de Cultura, Educació i Esport, per la qual es modifica l'autorització del centre docent britànic a Espanya denominat ?British School of València?, de València. [2005/12393]
  
L'expedient ha sigut iniciat a instància del representant de la titularitat del centre docent amb sistema educatiu estranger a Espanya ?British School of Valencia?, de València, amb número de codi 10703054, siti en l'Av. Peris i Valero, 75-40-61-49, de València, i C/ Els Centelles, 55, de València, per la que sol·licita l'autorització temporal per a impartir els nivells de Year 12 (16-17 anys) i Year 13 (17-18 anys), del currículum nacional d'Anglaterra i País de Gal·les.
  
Per Orde de la Conselleria de Cultura i Educació de 9 de juliol del 2004 (DOGV de 23/8/04), es va concedir a l'esmentat centre autorització per a impartir ensenyances del currículum nacional d'Anglaterra i País de Gal·les des de Year 10 (14-15 anys) fins a Year 11 (15-16 anys), amb caràcter definitiu i un màxim de 50 places escolars, resultant una configuració des del curs Nursery (2-3 anys) fins al Year 11, amb caràcter definitiu i 500 places escolars, per a alumnes espanyols i estrangers.
  
En l'expedient consta la certificació expedida per la representació diplomàtica britànica acreditada a Espanya, British Council, de 17 de març del 2004, on es constata el compliment dels requisits del país d'origen per a una autorització temporal per als cursos Year 12 i Year 13 fins a un màxim de 50 alumnes, del Currículum Nacional d'Anglaterra i País de Gal·les.
  
L'expedient ha sigut tramitat per la Direcció Territorial de Cultura, Educació i Esport de València i consten els informes favorables de la Unitat Tècnica i de la Inspecció Educativa, pel que fa al compliment respectivament del que disposen els articles 5, 6 i 11 i 12, del Reial Decret 806/1993, de 28 de maig (BOE núm. 149 de 23.06.93) sobre Règim de Centres Docents Estrangers a Espanya.
  
Vistes la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 806/1993, de 28 de maig i la resta de legislació que siga d'aplicació.
  
En exercici de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià
  
ORDENE
  
Primer
  
Modificar l'autorització del centre docent britànic denominat ?British School of València?, de València en els termes i condicions que a continuació s'especifiquen.
  
Centre: BRITISH SCHOOL OF VALÈNCIA
  
Domicili: Av. Peris i Valero, 95-53-79-74
  
Titular: British School Children's Garden, SL.
  
Localitat: València
  
Província: València
  
Codi: 47212559
  
Modificació que s'autoritza: S'autoritzen amb caràcter definitiu les ensenyances del currículum nacional d'Anglaterra i País de Gal·les des de Year 12 (16-17 anys) fins a Year 13 (17-18 anys), amb 50 places escolars, quedant configurat el centre de la manera següent:
  
Amb caràcter definitiu des del curs de Nursery (de 2-3 anys d'edat) fins al curs de Year 13, amb un total de 550 places escolars.
  
Alumnat autoritzat: espanyol i estranger.
  
De conformitat amb el que disposa l'article 8.1 del Reial Decret 332/1992, de 3 d'abril, sobre Autoritzacions de Centres Docents Privats, per a Impartir Ensenyances de Règim General no Universitàries, la present autorització produirà efectes a partir del curs acadèmic immediatament següent al de la data de la present Orde, tot això en aplicació de la Disposició Final 3a del Reial Decret 806/1993.
  
Segon
  
El centre haurà d'impartir en els cursos equivalents a ensenyances obligatòries del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració Educativa, d'acord amb el que disposen l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que disposa la normativa reguladora d'homologació i convalidació de títols i estudis estrangers d'educació no universitària segons el que establix l'article octau del Reial Decret 806/1993.
  
Disposició addicional
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Disposició final
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà de la seua notificació o publicació segons corresponga.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació segons corresponga.
  
València, 29 de setembre de 2005
  
El conseller de Cultura, Educació i Esport